เวท แอนด์ วิทโทร แล็บ กรุ๊ป ดำเนินกิจการทางห้องปฏิบัติการทางสัตวแพทย์เข้าสู่ปีที่ 10 ด้วยความตั้งใจ มุ่งมั่นที่จะให้งานทางด้านการชันสูตรโรคสัตว์โดยนักเทคนิคการสัตวแพทย์ ให้เป็นที่รู้จัก มีความน่าเชื่อถือ และสร้างความมั่นใจให้กับผู้ใช้บริการ รวมทั้งสนับสนุนสัตวแพทย์ในการตรวจรักษาและวินิจฉัยโรคในสัตว์ได้อย่างถูกต้อง แม่นยำ และมีคุณภาพมากยิ่งขึ้น

เวท แอนด์ วิทโทร แล็บ กรุ๊ป เป็นห้องปฏิบัติการที่มีความพร้อม ความสามารถ ในการตรวจวิเคราะห์ทั้งทางด้านโลหิตวิทยา เคมีคลินิก จุลชีววิทยา พยาธิวิทยา และอณูชีววิทยา พร้อมด้วยเครื่องมือ อุปกรณ์ และน้ำยาสำหรับตรวจวินิจฉัยโรคทางสัตว์โดยเฉพาะ

ปัจจุบัน เวท แอนด์ วิทโทร แล็บ กรุ๊ป เป็นความร่วมมือของ เวท แอนด์ วิทโทร เซ็นทรัล แล็บ (ถนนรามคำแหง) เวท แอนด์ วิทโทร ราชพฤกษ์ แล็บ เซ็นเตอร์ (ถนนราชพฤกษ์) และ เอ็กคลูซีฟ เวทเทอรินารี่ โปรเฟสชั่นเนล แล็บ เซ็นเตอร์ (ถนนราษฎร์พัฒนา) เพื่อให้การบริการที่ครอบคลุมและตอบสนองต่อความต้องการของผู้ใช้บริการได้ทั่วถึงมากยิ่งขึ้น

เวท แอนด์ วิทโทร แล็บ กรุ๊ป มีความมุ่งมั่นในด้านการบริการ จึงสรรหาอุปกรณ์ทางห้องปฏิบัติการและรูปแบบการตรวจวิเคราะห์ มาตอบสนองตามความต้องการของผู้ใช้บริการ

หนังสือประกอบการบริการของห้องปฏิบัติการ เวท แอนด์ วิทโทร แล็บ กรุ๊ป เล่มนี้ ทางบริษัทฯ มีความตั้งใจจัดทำขึ้นเพื่อเป็นฐานข้อมูลให้สัตวแพทย์ นักเทคนิคการสัตวแพทย์ และผู้ที่เกี่ยวข้องได้ทราบข้อมูลการบริการ การติดต่อห้องปฏิบัติการฯ และช่วยวางแผนในการตัดสินใจการทำงานได้อย่างสะดวกมากยิ่งขึ้น

เราใส่ใจในมาตรฐานการปฏิบัติงานเพื่อคุณภาพที่ดีของงานและทำให้เกิดความเชื่อมั่นในการบริการ ให้สมกับสโลแกนของบริษัทฯ ที่ว่า We love We care เรารักและดูแลเอาใจใส่ค่ะ